CELEX: 62015CN0496
Language: da
Date: 2015-09-22 00:00:00
Title: Sag C-496/15: Anmodning om præjudiciel afgørelse indgivet af Landessozialgericht Rheinland-Pfalz, Mainz (Tyskland) den 22. september 2015 — Alphonse Eschenbrenner mod Bundesagentur für Arbeit

21.12.2015   
            
            
               DA
            
            
               Den Europæiske Unions Tidende
            
            
               C 429/8
            
         Anmodning om præjudiciel afgørelse indgivet af Landessozialgericht Rheinland-Pfalz, Mainz (Tyskland) den 22. september 2015 — Alphonse Eschenbrenner mod Bundesagentur für Arbeit
   (Sag C-496/15)
   (2015/C 429/12)
   Processprog: tysk
   
      Den forelæggende ret
   
   Landessozialgericht Rheinland-Pfalz, Mainz
   
      Parter i hovedsagen
   
   
      Sagsøger: Alphonse Eschenbrenner
   
      Sagsøgt: Bundesagentur für Arbeit
   
      Præjudicielle spørgsmål
   
   
               1)
            
            
               Er det foreneligt med reglerne i primær og/eller sekundær EU-ret (navnlig artikel 45 TEUF (tidligere EF-traktatens artikel 39) og artikel 7 i forordning (EU) nr. 492/2011 (1)), at der for så vidt angår en arbejdstager, der i første omgang var beskæftiget i Tyskland, der bor i en anden medlemsstat, der ikke er indkomstskattepligtig i Tyskland, og for hvis vedkommende insolvensydelse [»Insolvenzgeld«] i henhold til de bestemmelser, der gælder for ham, ikke er underlagt skat, i tilfælde af arbejdsgiverens insolvens fiktivt opkræves den skat af den for beregningen af den insolvensydelse, der tilkommer arbejdstageren, tilgrundliggende arbejdsløn, som ville blive opkrævet ved fradrag i lønnen, hvis arbejdstageren var indkomstskattepligtig i Tyskland, når denne ikke længere kan gøre kravet på den resterende bruttoløn gældende over for arbejdsgiveren?
            
         
               2)
            
            
               Såfremt spørgsmål 1 besvares benægtende, foreligger der da overensstemmelse med reglerne i primær og/eller sekundær EU-ret, såfremt arbejdstageren i den omhandlede situation stadig kan gøre kravet på den resterende bruttoløn gældende over for arbejdsgiveren?
            
         
      (1)  Europa-Parlamentets og Rådets forordning (EU) nr. 492/2011 af 5.4.2011 om arbejdskraftens frie bevægelighed inden for Unionen EØS-relevant tekst (EUT L 141, s. 1).